Szent Liturgia

2. hang

Változó részek

Tropárok

2. hang

Midőn leszállottál a halálhoz, halhatatlan Élet, / akkor megtörted a poklot Istenséged fényével; / s midőn a holtakat is a mélységből föltámasztottad, / minden mennyei Erők örvendezve kiálták: /' Életadó Krisztus Istenünk, dicsőség néked!

Konták

Dicsőség…

Föltámadtál a sírból, mindenható Üdvözítő, / és a pokol, látván e csodát, megrémült, / és a holtak föltámadtak; / a teremtmények pedig szemlélvén ezeket teveled örvendeznek: /’ Ádám vigadoz, és a világ dicsőít téged mindörökké.

Most és… (nem Istenszülő tiszteletére szentelt templomban:)

Az imádságban fáradhatatlanul buzgólkodó Istenszülőt, / a pártfogásban a mi változatlan reménységünket / a halál és a sír nem tarthatta meg sajátjának; / mivel őt mint az Életnek szülőanyját, / az ő szűz méhében elhelyezkedett Fiúisten /’ az örök élet dicsőségébe vezette be.

Most és… 3. hang (Istenszülő oltalmára szentelt templomban:)

A Szűz ma jelen van az Úr hajlékában, / és a mennyei karokkal láthatatlanul imádkozik érettünk Istennek. / Az angyalok a főpapokkal leborulnak, / az apostolok a prófétákkal dicsőítő éneket zengenek: / mert az Istenszülő esedezik érettünk /’ az örökkévaló Istenhez.

Prokimen. 2. hang

Az én erősségem és dicséretem az Úr, / mert ő lett nékem szabadulásom. (Zsolt 117,14)